Data was extracted from:https://www.infomed.co.il/drugs/adenosine/

המומחים של
Info
med
מסבירים:
הינו
נוקלאוזיד
המצוי באופן טבעי בכל תאי גוף האדם. כתרופה היא משמשת להאטת התכווצות הלב דרך ה
קשר פרוזדור-חדר
, פעולה זו מאפשרת החזרת קצב הלב לפעילות נורמלית לאחר מצב של
טכיקרדיה על-חדרית
או בקיצור SVT.
זוהי תרופת הבחירה ברפואה דחופה כאשר היא ניתנת בהזרקה ישירות לוריד (IV) אך ורק בזמן התקף. למעשה תרופה זו עוצרת כל פעילות לבבית למשך מספר שניות קצר.
אדנוזין משמשת גם לטיפול בטכיקרדיה על-חדרית הקשורה ב
תסמונת וולף-פארקינסון-וויט
(WPW). מכיוון שאדנוזין פועלת רק על הקשר פרוזדור-חדר היא חסרת השפעה במקרים של הפרעות קצב הקשורות לעליות הלב.
אדנוזין משמשת בנוסף לאיבחון תפקוד לבבי.
צילום: shutterstock
מידע על התרופה
אופן נטילת התרופה
תמיסה להזרקה. (מתן בבולוס מהיר לוריד)
תדירות וזמן נטילה
מתן בזמן התקף בלבד.
טווח המינון
זריקה ראשונה מכילה 3 מ"ג. במידה ואין הטבה במצב הלבבי (תוך 1-2 דקות) תינתן מנה נוספת של 6 מ"ג ובמידה ושוב אין שינוי תינתן מנה שלישית של 12 מ"ג. המינון בילדים הוא 0.0375-0.25 מ"ג עבור כל ק"ג משקל גוף.
תחילת ההשפעה
השפעה מיידית.
משך ההשפעה
השפעה מיידית.
מנה שנשכחה
לא רלבנטי.
הפסקת התרופה
לא רלבנטי.
מינון עודף
לא סביר שיקרה כיוון שהטיפול ניתן תחת השגחה רפואית, מה גם שהתרופה משפיעה לזמן קצר מאוד לכן לא צפוי מצב מסכן חיים.
אזהרות
תזונה
אין הגבלות.
אלכוהול
מומלץ להגביל את כמות השתייה, אלכוהול עלול להגביר את תופעות הלוואי של תרופה זו.
נהיגה
אין בעיות ידועות.
הריון
במבחנים בבע"ח נראו תופעות לא רצויות אך לא נבדקה ההשפעה בקרב נשים בהריון, השימוש לא מומלץ. יש לשקול תועלת מול סיכון. (C)
הנקה
אין להשתמש.
קשישים
ייתכן שיהיה צורך בהפחתת המינון.
דווח לרופא במקרה של
אסתמה
אלרגיה
תסמונת סינוס חולה (Sick Sinus Syndrom)
בעיות בלב
התכווצויות, גם בעבר
סיכון ממנת יתר
נמוך
סיכון מפיתוח תלות
נמוך
תופעות לוואי
תופעות הלוואי הנפוצות כוללות: כאב ראש, סחרחורת, בחילה, הסמקה בפנים, קוצר נשימה, יתר לחץ דם, כאב והרגשת שריפה בחזה. כמו כן ייתכנו הפרעות לבביות כגון: קצב לב לא סדיר והתקף לב.
פרטי תגובה עם תרופות אחרות
וראפאמיל, דיגוקסין: השפעתן של תרופות אלו ומכאן גם הסיכון לתופעות הלוואי שלהן מוגברת במתן משולב עם אדנוזין. במקרים נדירים ייתכנו הפרעות לבביות המסכנות חיים. יש להימנע ממתן משולב זה.
קארבאמאזפין, דיפירידאמול: תרופות אלו עשויות להגביר את ההשפעה ואת תופעות הלוואי של אדנוזין. יש להימנע ממתן משולב זה.
נוגדי הפרעות בקצב הלב (Class Ia + Class III): בשילוב תרופות אלו עם אדנוזין גובר הסיכון לתופעות לוואי לבביות, ביניהן טכיקרדיה חדרית. יש להימנע ממתן משולב זה.
תאופילין, קפאין: תרופות אלו עשויות להפחית את ההשפעה של אדנוזין.
השפעת שימוש ממושך
במהלך המתן ולאחריו יש לנטר לחץ דם וקצב לב.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא